text: 5. umfar í Premier League er framvegis í gongd og tað er framvegis tætt í toppinum. Manchester City eru klárir favorittar til, at gerast meistarar enn einaferð, hóast Tottenham, Liverpool og Arsenal eru væl við.
text: #000001
text: Í kvøld fara Nottingham Forest og Burnley í eldin. Dysturin verður kl. 19:45 á City Ground í Nottingham. Uppflytarin úr Burnley hevur havt eina torføra byrjan. Championship vinnaranir við kenda, Vincent Kompany á odda hava tað trupult í løtuni. Liðið liggur á 19. plássi við 0 stigum. Heimaliðið úr Nottingham er komið væl frá byrjan. Teir hava megnað, at fingið 6 stig av 12 møguligum og The Tricky Trees eru eisini favorittar til, at vinna hendan dystin.
text: #000002
text: Tað er framvegis tætt í toppinum og City heldur fram við stórspæli eins og teir gjørdu undan landsliðssteðgin. Arsenal, ið lá nummar eitt ein stóran part av árinum í fjør sær út til, at hava funnið stevið aftur í ár. Í gjár fór London-felagið til Merseyside at vitja og prógvaðu, at teir eisini kunnu fáa stig við heim, í truplum umstøðum.
text: #000003
text: Hinumegin Manchester, har teir reyðu djevlarnir halda til, sær verri út. Viðhaldsfólk og ekspertar seta stór spurnartekin við bæði venjara, hóp og leiðslu. Stórkeypini hava ikki verið nøktandi og eftir flotta avrikið seinasta ár, eru flest ovfarin av gongdini higartil í ár.
text: #000005
text: Chelsea stendur í líknandi støðu. Mauricio Pochettino stendur við rórið og eigarin, Todd Boehly nýtir síni ovurstóru keypskraft til, at styrkja um hópin. Hóast nógvar nýggjar profilar, stendur Chelsea eftir við 5 stigum eftir fimm dystir.
text: #000006
text: Champions League bólkaspælið byrjar hesa vikuna. Arsenal, Newcastle, Manchester City og Manchester United eru við úr Onglandi. Tað verður sera spennandi at fylgja við, hvussu hetta kemur at ávirka feløgini í heimligu kappingini.
text: #000007